Държавен вестник, бр. 33, 2010 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  33
този случай се подписва ново споразумение за 
издаване на държавна гаранция за целия гаран-
тиран размер на кредитните задължения. Новото 
споразумение за държавна гаранция обезсилва 
издаденото преди това.
Чл. 34. Ако кредитополучателите не изпълнят 
задълженията си по договора за кредит, Банката 
има право да претендира изпълнение със средства 
от държавната гаранция.
Чл. 35. (1) Банката се задължава да положи 
грижа на добър търговец за събиране на своите 
вземания.
(2) В случаите по чл. 29, ал. 1 Банката е длъжна 
да предприеме действия за събиране на своето 
вземане в едномесечен срок от настъпване на 
предсрочната изискуемост.
Чл. 36. (1) Банката може да отправи искане 
до министъра на образованието, младежта и 
науката да заплати непогасената част от задъл-
жението на кредитополучателя само след като 
предостави документите по ал. 2, за да докаже, 
че е претендирала дължимата сума първо от кре-
дитополучателя, като е предприела необходимите 
действия за събиране на вземането по кредита, 
включително чрез способите на изпълнителното 
производство съгласно ГПК.
(2) Банката отправя искане до министъра на 
образованието, младежта и науката съгласно 
образец (приложение № 5), към което представя 
следните документи: 
1. договора за кредит и анекс/и към него;
2. издаден в полза на Банката изпълнителен 
лист срещу длъжника;
3. извлечение от сметка по партидата на длъж-
ника с посочване на главницата и дължимите 
лихви към датата на съставяне на извлечението;
4. документи, удостоверяващи частично пога-
сяване на задължението, ако е извършено такова.
(3) В случай че след предоставяне от страна на 
Банката на искането по ал. 2 кредитополучателят 
погаси цялото или част от своето задължение по 
договора за кредит, Банката е длъжна незабавно 
писмено да уведоми министъра на образованието, 
младежта и науката за извършеното плащане, 
както и да посочи размера на непогасената част 
от вземането на кредитополучателя.
(4) За да бъде активирана държавната гаран-
ция, задължението по ал. 1 следва да фигурира в 
справките по чл. 2, ал. 1, т. 2, буква „в“ за срока 
от отпускането на кредита до настъпването на 
обстоятелствата, водещи до активиране на дър-
жавната гаранция. 
(5) От момента на погасяване на задълже-
нието на кредитополучателя от министъра на 
образованието, младежта и науката Банката 
няма право да приема изпълнение от страна на 
кредитополучателя. За момент на погасяване на 
задължението се приема моментът на постъпване 
на паричните средства по сметка на Банката, 
посочена в искането по ал. 2.
(6) В едномесечен срок от искането по ал. 2, 
при условие че са спазени изискванията на тази 
глава, министърът на образованието, младежта и 
науката изплаща на Банката сумите по неизпълне-
ната част от задължението на кредитополучателя.
Чл. 37. (1) Министърът на образованието, 
младежта и науката заплаща непогасената част 
от общия размер на задължението по договора 
за кредит и при:
1. смърт на кредитополучателя;
2. настъпване на трайна неработоспособност 
70 или над 70 на сто за срок, по-дълъг от три 
години от датата на инвалидизиране;
3. раждане или пълно осиновяване на второ 
или следващо дете в рамките на 5 години от 
изтичането на гратисния период.
(2) В случаите по ал. 1 кредитополучателят 
или неговите наследници уведомяват Банката 
за настъпилите обстоятелства, като представят:
1. в хипотезата на ал. 1, т. 1 – копие от акта 
за смърт;
2. в хипотезата на ал. 1, т. 2 – копия от екс-
пертните решения на ТЕЛК или НЕЛК;
3. в хипотезата на ал. 1, т. 3 – копия от ак-
тове за раждане, респективно от влезли в сила 
съдебни решения, с които е уважено искането за 
осиновяване за две или повече деца.
(3) При подаване на уведомлението по ал. 2 
кредитополучателят или неговите наследници 
представят оригиналите на документите по ал. 2 
за сверяване. 
(4) В срок от пет работни дни от получаване 
на уведомлението по ал. 2 Банката прави иска-
не до министъра на образованието, младежта и 
науката за погасяване на неизпълнената част от 
задължението на кредитополучателя със средства 
от държавната гаранция по образец (приложение 
№ 4), придружено с копие от доказателствата 
по ал. 2. 
(5) В случаите по предходните алинеи кре-
дитополучателят или неговите наследници не 
дължат връщане на сумата, която министърът 
на образованието, младежта и науката е платил 
на Банката.
(6) В едномесечен срок от искането по ал. 4 
министърът на образованието, младежта и науката 
изплаща на Банката сумите по неизпълнената 
част от задължението на кредитополучателя.
Г л а в а  п е т а
РАЗМЕР НА ПРЕМИЯТА ЗА ДОБРО УПРАВЛЕ-
НИЕ, ПРАВИЛА И СРОКОВЕ ЗА ИЗПЛАЩА-
НЕТО Є ОТ ДЪРЖАВАТА
Чл. 38. Банката има право на премия за добро 
управление при добросъвестно изпълнение на 
задълженията си по настоящия типов договор в 
съответствие с изискванията на Закона за кре-
дитиране на студенти и докторанти.
Чл. 39. Министърът на образованието, младе-
жта и науката дължи на Банката заплащането на 
годишна премия за добро управление на всеки 
кредит, както следва:
1. 1 % върху общата експозиция на дълга (по 
главницата + капитализираната лихва), изчис-
лен като среднодневното салдо за съответния 
6-месечен период;
2. 2,5 % върху частта от кредитните задължения, 
които са погасени през съответната година, при 
условие че не е активирана държавната гаранция, 
в това число и предсрочно погасените кредитни 
задължения;
3. сума в размер на разходите на Банката за 
извършените действия за събиране на вземането 
в изпълнителното производство, определени съ-
гласно Тарифата за държавните такси, събирани от 
съдилищата по Гражданския процесуален кодекс.